Hans Dahl

Hans Dahl () var ein norsk kunstmålar. Han er kjend for å ha måla nyromantiske «glansbilete», ofte med bunadskledde jenter i vestlandske fjordlandskap. 

mini|Hans Dahl på trappa heime i Villa Strandheim i 1925

Hans Dahl var fødd i Granvin i Hardanger. Frå 1873 til 1888 utdanna han seg og arbeidde i Düsseldorf som målar. Etter det budde han i Berlin før han flytta heim til Noreg og busette seg i Balestrand i Balestrand kommune der han hadde hatt sommarbustad sidan 1893. Kunstnaren døydde i Balestrand i 1937. Han var far til kunstmålaren Hans Andreas Dahl.

Kunsten til Hans Dahl har aldri vore særleg omtykt mellom kunstkritikarane, verken i samtida eller seinare. Han hadde likevel ingen vanskar med å få seld bileta sine medan han levde, og i nyare tid har bileta hans vorte populære på auksjonsmarknaden, der dei har vorte selde for opp til fleire 100 000 kroner stykket.

 Kjelder 
 Gunnar Urtegaard: «Kunstmålar Hans Dahl» på nettstaden til Sogn og Fjordane Fylkesarkiv

 Bakgrunnsstoff 

Kategori:Norske målarar
Kategori:Folk frå Granvin